《同雪公游千顶纪事十首 其三》
明代·释函可

望见叠峰刚八里，到来门径各鲜新。不因此地禅居壮，那识长鲜古佛尊。

蓄瓜欲比蘋婆味，见树还生桃子津。夜半犬声何足怪，山中魑魅亦亲人。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。